"Mina pean tunnistama, et ma ei saanud alguses midagi aru- nagu ikka pani Paul kohe ühes suunas ajama, meie Keiga reipalt järgi. Kui ta siis korraga meie meestepundi järgi kardinaalselt teise suuna valis kui olime hetk tagasi justkui kokku leppinud, nõudsin ärevalt aru, millest säherdune meelemuutus tingitud võiks olla. Sellepeale pistis Paul uuesti nina kaarti ja tegi uue kannapöörde. Ja  jumal tänatud, et ta seda tegi, sest see oli selle päeva üks targemaid otsuseid. Laias laastus valis ta seeläbi märja metsaaluse maastiku asemel oluliselt kuivema kultuurmaastiku piirkonna."